„Национална отбрана“; Директор на Центъра за анализ на световната търговия с оръжие; военен експерт; военен ранг — полковник от запаса.
 Гражданство: руско
 Пол: мъжки
 Председателят на Обществения съвет към Министерството на отбраната на Руската федерация Игор Коротченко участва редовно във водещите руски пропагандни телевизионни предавания като експерт в областта на отбраната и външната политика. Игор Коротченко е известен със своите агресивни и унизителни изявления срещу териториалната цялост на Украйна и провокира военна конфронтация между Руската федерация и Запада, включително Украйна. В профилите си в социалните медии или в своите телевизионни предавания той призовава за „денацифициране“ и демилитаризиране на Украйна, както и за обединяване на Украйна с Русия („нейния исторически братски съюз“), като твърди, че Украйна е част от големия „руски свят“.
 В своя статия, публикувана на 24 февруари 2022 г., Игор Коротченко заяви, че задачата на Русия в Украйна е да демилитаризира Украйна, като обяснява, че Украйна е заплаха както за собственото си население, така и за Руската федерация и за неконтролираните от правителството Донецка и Луганска област в Украйна. Според Игор Коротченко целта на операцията е въоръжените сили на Украйна да бъдат лишени от възможността за централизирано командване и контрол на войските, да се блокира украинската военна летищна мрежа и да се унищожат позициите за въздушна отбрана и оперативното тактическо ракетно въоръжение.
 Поради това е отговорен за подкрепата за действия и политики, които подкопават териториалната цялост, суверенитета и независимостта на Украйна.
 8.4.2022 г.
 899.
 Vladimir Nikolayevich SUNGORKIN
 (Владимир Николаевич СУНГОРКИН)
 Дата на раждане: 16.6.1954 г.
 Място на раждане: Хабаровск, Руска федерация
 Длъжност: Генерален директор и главен редактор на вестник „Комсомольская правда“; член на обществените съвети в Министерството на отбраната на Руската федерация, Министерството на извънредните ситуации на Руската федерация и Министерството на транспорта на Руската федерация. В рамките на Съвета на правителството на Руската федерация относно средствата за масово осведомяване Сунгоркин се занимава с въпросите на присъждането на правителствени награди.
 Гражданство: руско
 Пол: мъжки
 Владимир Сунгоркин е генерален директор и главен редактор на „Комсомольская правда“. Той е един от основните участници в дейностите по манипулиране на чуждестранна информация и вмешателство и е сред основните пропагандисти, които често говорят за Украйна, създавайки невярна информация и манипулирайки фактите.
 Владимир Сунгоркин разпространява и легитимира агресивната антиукраинска и антизападна пропаганда на режима на Путин под прякото ръководство на Кремъл в една от най-популярните руски медии. Самият президент Владимир Путин също сочи вестник „Комсомольская правда“ за свой любим вестник.
 Поради това Владимир Сунгоркин е отговорен за подкрепата си за действия и политики, които подкопават териториалната цялост, суверенитета и независимостта на Украйна.
 8.4.2022 г.
 900.
 Oleg Borisovich DOBRODEEV
 (Олег Борисович ДОБРОДЕЕВ)
 Дата на раждане: 28.10.1959 г.
 Място на раждане: Москва, Руска федерация
 Длъжност: Генерален директор на Общоруската държавна компания за телевизионно и радио излъчване (ВГТРК)
 Гражданство: руско
 Пол: мъжки
 Олег Добродеев е генерален директор на най-големия държавен медиен холдинг в Русия. Участва активно в пропагандата на Кремъл, като създава и разпространява изопачена информация в интерес на политическото ръководство на Руската федерация.
 Олег Добродеев е инициатор и главен създател на държавния телевизионен канал „Россия-24“ и собственик